《追和渊明贫土诗七首》
宋代·刘黻

扁舟溯西江，忽抵梅花州。
二忠俨遗像，予愧非真俦。
肝胆照冰雪，要亦狷者流。
言直不砭时，掇祸贻亲居。
山禽似相盼，来往疑劝酬。
阒坐生万感，矫首观前修。

作者简介：（1217—1276）温州乐清人，字声伯，号蒙川、质翁。少读于雁荡山僧寺，理宗淳祐十年试入太学。以上书忤执政，安置南安军。及还，复极言政治得失。以材署昭庆军节度掌书记，由学官试馆职。历监察御史，改正字，官至吏部尚书兼工部尚书、中书舍人。元兵陷临安，陈宜中谋拥二王，迎黻共政，行至罗浮病卒。有《蒙川遗稿》。